10 



og i hvilken Charlatanismen spillede en saa stor Rolle. 

 Vi kunne ikke nægte, at denne Videnskabsmændenes Op- 

 træden var berettiget; Magnetismens Phænomener var vel 

 mærkelige nok, men ingenlunde i det Hele taget nye; 

 alle de enkelte Phænomener vare tidligere bekjendte fra 

 forskjellige mere eller mindre sygelige Tilstande, kun 

 havde man aldrig før seet dem methodisk frembragte og 

 frembragte i saa stor Mangfoldighed og saa hyppigt. Naar 

 nu hertil kommer, at Kommissionen kom til den Over- 

 beviisning, at den saakaldte magnetiske Kurmethode meget 

 ofte virkede til Skade og egentlig aldrig til Gavn, om den 

 endog i mange Tilfælde var uskadelig, forstaaer man let, 

 at alvorlige Mænd maatte holde sig fjernt fra den og 

 søge at modvirke den. 



Anderledes forholdt det sig med det store Publikum. 

 Det Mærkelige ved de magnetiske Phænomener, det Hemme- 

 lighedsfulde, der ofte var knyttet til den praktiske Ud- 

 øvelse af Magnetismen, kunde naturligviis ikke Andet end 

 vedblivende holde Nysgjerrigheden i Spænding, Nysgjer- 

 righeden, som aldrig er større end naar det gjælder For- 

 hold, der afvige fra det Sædvanlige, ja, som endog slaae 

 paa Grændsen af det Mystiske. Publikum blev derfor ved 

 at søge Magnetisørernes Kursale, og Magnetismen vandt 

 uhyre Udbredelse. 



Revolutionen opslugte dog for en Stund alle Interesser 

 i Frankrig, og der gik derfor en Tid hen, i hvilken man 

 ikke hørte synderligt til den, en Tid, i hvilken den imid- 

 lertid ingenlunde laae stille hen, men tvertimod praktiseredes 

 i stor Stiil rundt omkring i det private Liv, og en Tid, 

 i hvilken den paany trængte ind i Tydskland og vandt 

 mange Tilhængere ikke blot blandt Pubhkum, men endog 

 blandt Videnskabens Dyrkere. 



